Cingulum militiae

Cingulum militiae bol opasok a chránič slabín u rímskych vojakov. Bol súčasťou rímskej uniformy v 1. stor. pred Kr. – 3. stor. n. l. Pozostával z opaska, na ktorom boli vpredu upevnené kovové kruhy. Niekedy sa tieto kruhy nachádzali na koženom podklade. V 2. storočí sa Cingulum skrátilo. Podobné pásy sa taktiež vyskytovali na rímskych štandardách.

Na opasku sa nosil meč (gladius) a dýka (pugio).

Počas krízy v 3. storočí Cingulum vymizlo z uniformy legionára a zostal iba opasok.

Kategória:Staroveký Rím
Kategória:Vybavenie rímskeho vojaka